સી. એલ. પટેલનું અત્યંત મહત્ત્વનું કામ તેમણે કરેલું ન્ય વિદ્યાનગરનું સર્જન. આ ન્યુ વિદ્યાનગરની જમીનો પ્રાપ્ત કરવાનું દુષ્કર કાર્ય એમણે કર્યું. 1944-45માં વલ્લભ વિદ્યાનગર માટે જ્યારે ભાઈકાકા અને ભીખાભાઈ સાહેબને જમીનો મેળવવાની હતી ત્યારે જમીનોની કિંમત ખૂબ સસ્તી હતી. વળી આમાંની કેટલીયે જમીનોમાં ભેલાણનો ત્રાસ, સિંચાઈની સગવડ નહિ, જમીનમાલિકો બીજે વસતા હોય ત્યારે જમીનની રોકડી કરીને રાજી થાય. આ પછી 70 વર્ષે પરિસ્થિતિ બદલાઈ હતી. છતાં સી. એલ. પટેલ જમીન સંપાદનમાં સફળ રહ્યા અને એક દશકામાં ન્યુ વિદ્યાનગર શૈક્ષણિક પ્રવૃત્તિથી ધમધમતું થયું. તેમણે અદ્યતન છાત્રાલયો સહિત સંખ્યાબંધ નવી કોલેજો ઊભી કરી.